與子瞻會松江得浪字
作者：秦觀
朝代：宋

paragraphs: 松江浩無旁，垂虹跨其上。
漫然銜洞庭，領略非一狀。
怳如陣平野，萬馬攢穹帳。
離離雲抹山，窅窅天粘浪。
烟中漁唱起，鳥外征帆颺。
愈知宇宙寬，斗覺東南壯。
太史主文盟，諸豪盡詩將。
超搖外形檢，語笑供頡頑。
㛹娟棄不追，撥剌亦從放。
獨留三百缸，聊用沃軒曠。